CELEX: C2005/296/20
Language: fi
Date: 2005-11-26 00:00:00
Title: Asia C-291/05: Raad van Staten  13.7.2005  tekemällään päätöksellä esittämä ennakkoratkaisupyyntö asiassa Minister voor Vreemdelingenzaken en Integratie vastaan R.N.G. Eind

26.11.2005   
            
            
               FI
            
            
               Euroopan unionin virallinen lehti
            
            
               C 296/10
            
         Raad van Staten 13.7.2005 tekemällään päätöksellä esittämä ennakkoratkaisupyyntö asiassa Minister voor Vreemdelingenzaken en Integratie vastaan R.N.G. Eind
   (Asia C-291/05)
   (2005/C 296/20)
   Oikeudenkäyntikieli: hollanti
   Raad van State on pyytänyt 13.7.2005 tekemällään päätöksellä, joka on saapunut yhteisöjen tuomioistuimeen 20.7.2005, Euroopan yhteisöjen tuomioistuimelta ennakkoratkaisua asiassa Minister voor Vreemdelingenzaken en Integratie vastaan R.N.G. Eind seuraaviin kysymyksiin:
   
               1a)
            
            
               Jos vastaanottava jäsenvaltio kohtelee kolmannen valtion kansalaista työntekijöiden vapaasta liikkuvuudesta yhteisön alueella 15 päivänä lokakuuta 1968 annetun Euroopan yhteisöjen neuvoston asetuksen (ETY) 1612/68 (1) 10 artiklassa tarkoitettuna työntekijän perheenjäsenenä, eikä kyseisen jäsenvaltion myöntämä oleskelulupa ole vielä lakannut olemasta voimassa, onko tästä seurauksena, ettei sillä jäsenvaltiolla, jonka kansalainen työntekijä on, ole työntekijän maahan palatessa pelkästään tästä syystä oikeutta evätä tältä kolmannen maan kansalaiselta oikeutta saapua maahan ja oleskella siellä?
            
         
               1b)
            
            
               Mikäli edelliseen kysymykseen vastataan kieltävästi, seuraako tästä, että kyseinen jäsenvaltio saa itse arvioida, täyttääkö kolmannen maan kansalaisen maahantulo kansalliseen oikeuteen perustuvat maahantuloa ja maassa oleskelua koskevat edellytykset, vai onko kyseisen jäsenvaltion ensin arvioitava, onko kyseisen kolmannen maan kansalaisella työntekijän perheenjäsenenä vielä yhteisön oikeuteen perustuvia oikeuksia?
            
         
               2)
            
            
               Onko kysymyksiin I a ja b vastaamisen kannalta merkitystä sillä, että kolmannen maan kansalaisella ei ennen vastaanottavassa jäsenvaltiossa oleskelua ollut kansalliseen oikeuteen perustuvaa oleskeluoikeutta siinä jäsenvaltiossa, jonka kansalainen työntekijä on?
            
         
               3a)
            
            
               Jos jäsenvaltiolla, jonka kansalainen työntekijä (edustaja) on, on työntekijän palatessa oikeus arvioida itse, täyttyvätkö yhteisön oikeuden perheenjäsenyyteen perustuvan oleskeluluvan myöntämiselle asetetut edellytykset, onko kolmannen maan kansalaisella, joka on sellaisen edustajan, joka palaa vastaanottavasta jäsenvaltiosta siihen jäsenvaltioon, jonka kansalainen hän on, hakeakseen siellä työtä, perheenjäsen, oikeus oleskella kyseisessä jäsenvaltiossa, ja jos hänellä on tämä oikeus, kuinka pitkän ajanjakson?
            
         
               3b)
            
            
               Onko edellä tarkoitettu oikeus olemassa myös silloin, kun edustaja ei tässä jäsenvaltiossa tee aitoa ja todellista työtä, eikä häntä voida pitää tai voida enää pitää oleskeluoikeudesta 28 päivänä kesäkuuta 1990 annetun Euroopan yhteisöjen neuvoston direktiivissä 90/364/ETY (2) tarkoitettuna työnhakijana, kun otetaan lisäksi huomioon se, että edustaja saa Alankomaiden kansalaisuutensa perusteella toimeentulotukea?
            
         
               4
            
            
               Mitä merkitystä edellä esitettyjen kysymysten vastausten kannalta on sillä, että kyseinen kolmannen maan kansalainen on Unionin sellaisen kansalaisen perheenjäsen, joka on käyttänyt EY:n perustamissopimuksen 18 artiklan mukaista oikeuttaan ja palaa takaisin siihen jäsenvaltioon, jonka kansalainen hän on?
            
         
      (1)  EYVL L 257, s. 2.
   
      (2)  EYVL L 180, s. 26.